
РЕПУБЛИКА СРПСКА

ОКРУЖНО ЈАВНО ТУЖИЛАШТВО У ТРЕБИЊУ

Број предмета: Т16 0 КТ 0014714 24
Требиње, 29. јул 2026. године

                                                                           ОКРУЖНОМ СУДУ У ТРЕБИЊУ






               Т Р Е Б И Њ Е
Окружно јавно тужилаштво у Требињу на основу члана 43. став 2. тачка ж), и чланова 241. и 242. Закона о кривичном поступку Републике Српске (''Службени гласник Републике Српске'' Број: 53/12, 91/17, 66/18 и 15/21) п о д и ж е:
О П Т У Ж Н И Ц У

П р о т и в:
Д.В.
Што  је:
Дана 18.06.2024. године око 22,00 часова, у мјесту Вратар, општина Гацко, на споредном путу који се налази са десне стране магистралног пута Гацко- Тјентиште-Фоча, гледано из правца Гацка, на  импровизованом излетишту поред ријеке Сутјеске, покушао лишити живота Н.С. на начин да се са својим возилом Ауди А4, регистарских ознака ...довезао до наведеног мјеста и исто зауставио одмах иза возила Ауди А4, власништво оштећеног Н.С., који се ту претходно са возилом довезао у друштву са Н.Ј., бившом супругом осумњиченог, притом не гасећи на свом возилу свјетла која су била директно усмјерена у правцу клупе на којој су сједили оштећени Н.С. и Н.Ј. тако да они нису могли да виде и препознају осумњиченог Д.В. који је изашао из возила и трчећи кренуо према њима, односно оштећеном Н. С. са подигнутом десном руком изнад главе у којој је држао оштри предмет- чакију, када оштећени Н.С. устаје са клупе и креће према осумњиченом, и када му је осумњичени пришао на неких пола метра од њега, са тако подигнутом руком, оштећени је махинално подигао своју лијеву руку у намјери да се одбрани, a осумњичени Д.В. му, оштрим предметом- чакијом, коју је држао у руци, задаје снажан ударац у витални дио тијела, у предјелу лијеве половине грудног коша, у подручју лијеве лопатице, свјестан да радњама које предузима  и средством које користи може оштећеног Н.С. лишити живота, а што је осумњичени и хтио, нанијевши му том приликом лаку тјелесну повреду у виду сјекотине у лијевом лопатичном предјелу, дугу око 8 цм и дубоку око 5 цм, а која није довела до отварања грудне дупље, нити прдора крви и ваздуха, усљед ког ударца је оштећени пао на земљу, а потом осјетио да му тече крв низ леђа, када је и чуо да му осумњичени говори да ће га убити, да би се потом оштећени успио придићи и ући у возило Ауди А4, регистарских ознака ... власништво осумњиченог Д.В.,  који се у том тренутку расправљао са својом бившом супругом Н., који је, када је видио да је оштећени Н.С. ушао у његово возило, истом пришао и ударцем десне руке поломио десно бочно стакло на возачевим вратима возила, оштећени Н.С. је успио да покрене возило, изађе на магистрални пут и упути се према Тјентишту, али је у једном тренутку изгубио конролу и возилом слетио са десне стране коловоза у непосредној близини ресторана Комлен, да би потом оштећени изашао из возила и сав изнемогао, јер је обилно крварио, успио да дође до ресторана Комлен, када је са возилом наишло лице Н.И.а  у које возило је  сјео оштећени, да би убрзо са возилом власништво оштећеног Н. С. код ресторана Комлен дошли и осумњичени Д. В. и Н.Ј.која је изашла из возила и сјела у возило Н.И.са којим су се упутили у правцу Фоче, да би потом у мјесту Белени оштећени Н. С. био пребачен у возило Хитне помоћи, коју је у међувремену позвао Н.И.која је оштећеног Н.С.одвезло до УБ Фоча, гдје му је указана медицинска помоћ и гдје су му констатоване повреде описане у Отпусном писму УБ Фоча број протокола 6536 од 20.06.2024. године , док је осумњичени Д.В. након извршења кривичног дјела од себе одбацио оштри предмет- чакију којом је оштећеном нанио описане повреде,   

Дакле, покушао другог лишити живота
чиме би осумњичени починио кривично дјело Убиство из члана 124. став 1. Кривичног законика Републике Српске, а у вези са чланом 22. истог Законика.

